મહેન્દ્ર સિંહ ધોનીને આઈપીએલના સૌથી સફળ ખેલાડી કહીએ તો એમાં કંઈ ખોટું નથી. તેઓ 9 વખત ચેન્નઈ તરફથી રમ્યા અને તેમાંથી 7 વખત ચેન્નઈની ટીમને ફાઈનલ સુધી પહોંચાડી અને 3 વખત ખિતાબ જીતવામાં સફળતા મળી. ઉપારંત એક વખત રાઈઝિંગ પૂણે સુપર ઝાયન્ટ તરફથી રમ્યા અને આ ટીમને પણ ફાઈનલમાં એન્ટ્રી કરાવી હતી. રવિવારે આઈપીએલની 11મી સિઝનની ફાઈનલ મેચ રમાઈ હતી જેમાં ચેન્નઈ અને હૈદરાબાદ વચ્ચે ટક્કર થઈ હતી.